《自广至永丰呈熊直卿邹用之邓继高》
宋代·曾丰

断梗归从南海边，绝长补短恰三年。声音幸未移蛮气，须鬓疑犹带瘴烟。

走俗抗尘吾老矣，吟风弄月子超然。鹤袍可著终须脱，铁砚虽穿请更研。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。